钦定古今图书集成/历象汇编/岁功典/第038卷 > 三日侍宴曲水代人应诏九首 齐谢朓
## 钦定古今图书集成/历象汇编/岁功典/第038卷 > 三日侍宴曲水代人应诏九首 齐谢朓

神理内寂，机象外融。遗情《汾水》，垂冕鸿宫。树以司牧，
匪我求蒙。徒勤日用，谁契元功。

往晦必明，来硕资蹇。于皇克圣，时乘御辩。宝历载晖，
瑶光重践。昭昭旧物，熙熙迁善。

当宁日昃，求衣未明。抵璧焚翠，销剑隳城。九畴式序，
三辟载清。虞箴罔阙，蒙奏传声。

丽景则春。仪方在震。重圣积厚。金式琼润。天爵必谐。
王臣咸荩。譬诸华霍。惟邦之镇。

正朔葱瀚。冠冕邛越。争长明堂。相超魏阙。龟蒙南荐。
环裘西发。巢阁易窥。驯庭难
《上巳》惟昔，于彼禊流。祓秽河浒，张乐春畴。既停龙驾，
亦泛凫舟。灵宫备矣，无待兹游。

初莺命晓。朝霞开夜。饰陛道源。回伊流灞极望天渊。
曲阻亭榭。闲馆岩敞。长廊水架。

金觞摇荡，玉俎推移。筵浮水豹，席扰云螭。寥亮琴瑟，
嗷咷填箎。欢兹广宴，穆穆天仪。

周道如砥。康衢载直。徒愧元黄。负恩无力。华轓徒驾。
长缨未饰。相彼失晨。宁忘《鼓翼》。